cyanic-selkie/wikianc huggingface dataset:
Jurajs Slafkovskis
Jurajs Slafkovskis (sk, dzimis ) ir Slovākijas hokejists, spēlē centra uzbrucēja pozīcijā. Kopš 2021. gada Slafkovskis pārstāv Somijas hokeja līgas komandu Turku TPS. 2022. gada NHL draftā Slafkovski ar kopējo pirmo numuru izvēlējās Monreālas "Canadiens", kļūstot par pirmo slovāku hokejistu, kurš to ir sasniedzis.
Slovākijas hokeja izlases sastāvā piedalījies 2021. un 2022. gada Pasaules čempionātā, kā arī 2022. gada ziemas olimpiskajās spēlēs.
Kamolzāles
Kamolzāles (la) ir graudzāļu dzimtas ģints, kuras sugu sākotnējais izplatības areāls ir Ziemeļāfrikā, taču mūsdienās ir sastopamas visā pasaulē, un bieži tiek uzskatītas par invazīvām sugām.
Daudzi autori ir uzskatījuši, ka ģints satur tikai vienu sugu - parasto kamolzāli (dactylis glomerata) - un pārējās variācijas ir klasificētas kā parastās kamolzāles pasugas. Pēdējā laikā ir vērojama tendence akceptēt divas sugas, savukārt daži autori ģintī klasificē vairākas sugas, kuras ir endēmiskas Makaronēzijai.
Pašvaldības vadītājs
Pašvaldības vadītājs ir pašvaldības priekšsēdētājs, kura uzdevums gandrīz vienmēr ir vadīt pašvaldības domes sēdes. Dažās valstīs, piemēram, Anglijā, Amerikas Savienotajās Valstīs un Francijā, pašvaldības vadītājs tiek saukts par mēru (fr — ‘vecākais’, en). Vācijā, Dānijā, Nīderlandē un Zviedrijā pašvaldības vadītāju dēvē par birģermeistaru (de, da, nl, sv). Latvijā pilsētas pašvaldības vadītājs ir pilsētas domes priekšsēdētājs, bet novados — novada domes priekšsēdētājs.
Vēsture
No 13. gadsimta beigām līdz 1878. gadam Latvijas pilsētas pārvaldīja birģermeistari, Rīgas rātei bija 4 birģermeistari, no kuriem viens bija galvenais.
Ziemciems
Ziemciems ir ciems Dienvidkurzemes novada Kazdangas pagastā. Izvietojies pagasta ziemeļu daļā 2 km no pagasta centra Kazdangas, 49 km no novada centra Grobiņas un 172 km no Rīgas.
Apdzīvotā vieta izvietojusies pie autoceļa P117 (Skrunda — Aizpute). Veidojusies ap vēsturisko Ziemciema (Seemzeem) pusmuižu.
Žaks Kusto
Žaks Īvs Kusto (, —) bija franču zinātnieks okeanogrāfs, jūras flotes virsnieks, autors dokumentālām filmām un televīzijas seriāliem par zemūdens pasauli.
Biogrāfija
Kusto kopš bērnības aizrāvās ar niršanu, viņam radās interese par tehnisku palīglīdzekļu izgudrošanu. 1933. gadā viņš pabeidza Jūras skolu (École Navale). Pēc militārās izglītības iegūšanas dienēja Francijas bruņotajos spēkos vienībā, kas bija saistīta ar pirmajām akvalanga izstrādēm. 1943. gadā Kusto kopā ar franču inženieri Emīlu Gaņanu (Emile Gagnan) izstrādāja zemūdens elpošanas ierīci, kas ļauj nirējam atrasties zem ūdens, elpojot saspiestu gaisu. Šī ierīce vēl joprojām ir mūsdienu moderno akvalangu sastāvdaļa.
Okeanogrāfijas popularizēšana
Ar grāmatām, fotogrāfijām, dokumentālajām filmām un televīzijas seriāliem Kusto popularizēja okeanogrāfiju un radīja inreresi par zemūdens pasauli. Kusto kopā ar Frederiku Dimā (Frédéric Dumas) sarakstītā grāmata "Klusuma valstībā" (The Silent World) (1953) kļuva par starptautisku bestselleru. Pēc šīs grāmatas tika uzņemta arī tāda paša nosaukuma dokumentālā filma. Kusto producējis dokumentālās filmas par okeonogrāfiskajiem pētījumiem uz kuģa "Kalipso".
Trīs no Kusto veidotajām filmām ieguvušas Amerikas Kinoakadēmijas balvas — "Klusuma valstībā" (Le monde du silence, 1956) un World Without Sun (Le monde sans soleil, 1964) apbalvotas kategorijā "Labākā dokumentālā filma", bet īsfilma The Golden Fish (Histoire d'un poisson rouge, 1959) ieguva balvu "Labākā īsfilma". Par dokumentālo filmu "Klusuma valstībā" Kusto kopā ar otru režisoru Luiju Malu (Louis Malle) ieguva arī augstāko apbalvojumu Zelta palmas zaru Kannu kinofestivālā.
Kusto saņēmis daudzus apbalvojumus, tai skaitā Goda Leģiona ordeni, Komandiera pakāpi. 1985. gadā ASV prezidents Ronalds Reigans pasniedza viņam Prezidenta Brīvības medaļu par okeāna pētījumiem. 1988. gadā Kusto ievēlēja Francijas Zinātņu akadēmijā. Kusto nomira 87 gadu vecumā Parīzē 1997. gada 25. jūnijā no sirdstriekas. Viņam par godu nosaukta iela Parīzē.
Sēravotu iela (Jūrmala)
Sēravotu iela ir iela Jūrmalā, Ķemeru apkaimē. Sēravotu iela sadalās divos posmos. Pirmais posms sākas krustojumā ar Tūristu ielu un beidzas krustojumā ar Katedrāles ielu. Otrais posms sākas krustojumā ar Bišu ielu un beidzas krustojumā ar Robežu ielu. Kopējais ielas garums ir 950 metri, tā ir klāta ar asfalta segumu. Sēravotu ielā satiksmes kustība norit vienā joslā.
Ielu savienojumi
Sēravotu iela ir savienota ar šādām ielām:
Laizāni (Sakstagala pagasts)
Laizāni ir ciems Sakstagala pagastā, Rēzeknes novadā. Atrodas 225 km attālumā no Rīgas.
Apdzīvotā vieta atrodas pie vietējā autoceļa V594 (Viļāni_Guriliški_Mortišķi).
Rokenrolleris
"Rokenrolleris" (en) ir 2008. gada Apvienotās Karalistes, ASV un Francijas kriminālkomēdija, kuras režisors, scenārija autors un viens no producentiem ir Gajs Ričijs. Galvenās lomas filmā atveido Džerards Batlers, Toms Vilkinsons, Tendija Ņūtone, Marks Strongs, Idriss Elba, Toms Hārdijs, Tobijs Kebels un Džeremijs Paivens. Filmas pirmizrāde notika Toronto kinofestivālā.
2021. gada UEFA Čempionu līgas fināls
2021. gada UEFA Čempionu līgas fināls bija 2020.—2021. gada UEFA Čempionu līgas sezonas finālspēle. Tā notika sestdienā,, Dragau stadionā stadionā Portu, Portugālē. Finālā tikās divi Anglijas klubi — Manchester City, kam tas bija pirmais Čempionu līgas fināls, un Chelsea, kas finālā iekļuva trešo reizi.
Chelsea uzvarēja ar rezultātu 1:0 un Eiropas spēcīgākā futbola kluba trofeju izcīnīja otro reizi. Uzvarētāji kvalificējās 2021. gada UEFA Superkausam, kur spēlēs ar 2020.—2021. gada UEFA Eiropas līgas uzvarētājiem Villarreal, kā arī 2021. gada FIFA Klubu Pasaules kausam Japānā.
Ceļš uz finālu
Piezīmes:
M — mājās; V — viesos
Kijivas Pečeru klosteris
Te atrodas Augšējais klosteris, Tuvo alu un Tālo alu ansamblis. Ievērojamākie objekti ir Lielais zvanu tornis, Uspeņijes katedrāle, Dievmātes piedzimšanas baznīca un vairākas citas baznīcas un objekti. Kijivas Pečeru klosteris ir viens no lielākajiem muzejiem Kijivā.
Kopā ar Svētās Sofijas katedrāli iekļauts UNESCO Pasaules mantojuma sarakstā.
Iekšējā tirgus informāciju sistēma
Iekšējā tirgus informācijas sistēma (IMI) ir IT tīkls, kas savieno pārvaldes iestādes Eiropas Ekonomikas zonā. To ir izstrādājusi Eiropas Komisija kopā ar Eiropas Savienības dalībvalstīm, lai paātrinātu un atvieglinātu pārrobežu administratīvo sadarbību. IMI darbojas valsts, reģionālās un vietējās pārvaldes iestāžu līmenī, kas dod iespēju viegli atrast pārvaldes iestādes un apmainīties ar informāciju ar kolēģiem citās valstīs. Pateicoties iepriekš pārtulkotiem jautājumiem un atbildēm, kuri ir pieejami tiešsaistē, kā arī datorizētai tulkošanai dalībvalstu valodā – tās dod plašas savstarpējas saziņas iespējas.
Vēsture
Iekšējais tirgus ir viena no Eiropas Savienības kompetencēm. Tas nozīmē, ka ES liek dalībvalstu atbildīgajām iestādēm palīdzēt saviem kolēģiem ārvalstīs, nodrošinot nepieciešamo informāciju. Daži tiesību akti paredz saziņu arī starp dalībvalstīm un Komisiju (piemēram, Eiropas Savienības tiesību aktu ieviešanas pasākumu paziņošana). IMI ir atbalsts dalībvalstu atbildīgajām iestādēm, palīdzot tām pārvarēt tādus nozīmīgus praktiskus šķēršļus kā, atšķirības pārvaldes sistēmā un darba kultūrā, valodu barjera un neziņa par sadarbības partneriem citās dalībvalstīs. Tās mērķis ir palielināt dalībvalstu ikdienas sadarbības efektivitāti un lietderību.
IMI darbība tika uzsākta 2008. gada februārī. Kopš 2010. gada jūlija programmas attīstība un uzturēšana tika realizēta, pateicoties Eiropas valstu pārvaldes iestāžu sadarbspējas risinājumu programmai (ISA). ISA ir IDABC programmas turpinājums, kas sākotnēji finansēja IMI, bet pārtrauca savu darbību 2009. gada 31. decembrī.
IMI sistēma ir administratīvās sadarbības atbalsta instruments, īstenojot iekšējā tirgus tiesību aktus. IMI ir viens no vienotā tirgus pārvaldības instrumentiem. Citi šādi instrumenti ir portāls Tava Eiropa, Tavs Eiropas padomdevējs , SOLVIT un Vienotie kontaktpunkti.
IMI izmanto "privacy by design" pieeju, tādā veidā apvienojot konfidencialitātes un datu aizsardzības ievērošanu visos IMI projekta posmos, kas tika izstrādāts pēc apspriešanās ar Eiropas Datu aizsardzības uzraudzītāju.
Iesaistītās puses
IMI struktūras izveidošana ir katras dalībvalsts ziņā. Pastāv vairākas IMI darbībā iesaistītās puses, ām ir būtiska loma IMI informācijas tīklā.
Atbildīgās iestādes
Atbildīgās iestādes ir tiešie IMI lietotāji. Tās ir pārvaldes iestādes, kas ir atbildīgas par to, lai piemērotu atsevišķus iekšējā tirgus tiesību aktu aspektus. Tās var darboties valsts, reģionālā vai vietējā līmenī, uz tām attiecas IMI integrētās direktīvas.
IMI koordinatori
Katra dalībvalstī ir viens IMI koordinators (NIMIC), kurš parasti darbojas vienā no ministrijām. Koordinatora uzdevums ir nodrošināt IMI darbību savā valstī. IMI koordinatori var deleģēt daļu no saviem pienākumiem papildu koordinatoriem, kuri ir atbildīgi par, piemēram, noteiktu likumdošanas sfēru vai ģeogrāfisko reģionu, atkarībā no katras dalībvalsts administratīvās struktūras.
Eiropas Komisija
Eiropas Komisijas galvenais uzdevums ir uzturēt un attīstīt šo sistēmu, sniegt dažāda veida palīdzību un apmācību. Tā arī administrē un nodrošina IMI koordinatoru tīkla paplašināšanu, sniedz informāciju un publicē ziņojumus par kopējo sistēmas darbību.
Informācijas pieprasījumi
Gadījumos, kad atbildīgajai iestādei ir nepieciešama informācija no tās ārzemju partnera, šī iestāde var nosūtīt informācijas pieprasījumu. Lai izveidotu pieprasījumu, tiek izmantots iepriekš pārtulkoto jautājumu un atbilžu saraksts, kurš ir pieejams visās ES valodās. Pastāv iespēja pievienot dokumentus. Svarīgi, ka tikai tās atbildīgās iestādes, kuras ir tieši iesaistītas šajā sistēmā un tās informācijas apmaiņā, var piekļūt tās saturam. Informācijas pieprasījuma piemērs - vācu skolotājs vēlas uzsākt darbību Portugālē. Portugāles iestādei ir nepieciešams pārbaudīt šī skolotāja diploma skenētas kopijas autentiskumu. Portugāles iestāde var lietot IMI, lai nosūtītu informācijas pieprasījumu tās sadarbības iestādei Vācijā. Iestāde Vācijā var akceptēt pieprasījumu un nosūtīt atbildi iestādei Portugālē. Pateicoties tiešsaistē iepriekš izveidotajam un pārtulkotajam jautājumu un atbilžu sarakstam, katra no iestādēm var sazināties savā nacionālajā valodā.
Paziņojumi
Paziņojumi balstās uz informācijas apmaiņas plūsmu, kurā iestādes var brīdināt vai informēt vienu vai vairākas atbildīgās iestādēs un/vai Eiropas Komisiju. Piemēram, Direktīva par pakalpojumiem iekšējā tirgū nosaka, ka dalībvalstīm ir jāinformē par iespējamiem cilvēku veselības draudiem un drošības vai vides briesmām, kuras ir radušās pakalpojumu sniegšanas laikā.
Informācijas krātuves
IMI informācijas krātuves ir datubāzes, kuras glabā specifisku informāciju par atsevišķām politikas jomām. Šāda veida krātuves piemērs ir direktoriju reģistrs, ko uztur atbildīgās iestādes visā Eiropas Ekonomikas zonā. Šis katalogs ir aprīkots ar meklēšanas funkciju vairākās valodas, kas atvieglina darbu ar to. Glabātavas saturam var piekļūt vai nu tikai IMI grupas atbildīgās iestādes vai arī visi IMI lietotāji.
Tiesiskais pamatojums
IMI tiek izmantota visās Eiropas Ekonomikas zonas dalībvalstīs administratīvas sadarbības nolūkos, kas paredzētas Direktīvā par profesionālo kvalifikāciju atzīšanu (2005/36/EC), Direktīvā par pakalpojumiem iekšējā tirgū (2006/123/EC) un izmēģinājuma formātā arī Direktīvā par darba ņēmēju norīkošanu darbā pakalpojumu sniegšanas jomā. Tas tiks paplašināts, lai iekļautu arī papildus likumdošanas jomas, piemēram, Regulu par eiro skaidras naudas profesionāliem pārrobežu autopārvadājumiem starp eirozonas dalībvalstīm un Direktīvu par pacientu tiesību piemērošanu pārrobežu veselības aprūpē.
IMI mērķis ir "kļūt par elastīgu instrumentu kopumu, kas kalpo administratīvajai sadarbībai, veicinot labāku iekšējā tirgus pārvaldību".
IMI Regula, kas stājās spēkā 2012. gada decembrī, ir viens no ES tiesību aktiem, kas paredz visaptverošu IMI tiesisko regulējumu. Tajā apkopoti noteikumi par personas datu apstrādes sistēmu un noteiktas metodes nākotnes paplašināšanai citās politikas jomās.
Aleksandrs Aizpors-Čaplis
Aleksandrs Aizpors-Čaplis (dzimis, miris ) bija latviešu karavīrs, pašvaldību un sabiedrisks darbinieks. Grobiņas, vēlākā 11. Dobeles kājnieku pulka virsleitnants. Pakāpeniski paaugstināts par pulkvedi leitnantu.
Biogrāfija
Izglītību ieguvis Ščopovas lauksaimniecības skolā. Pabeidzis Saratovas praporščiku skolu. Iedalīts 135. kājnieku rezerves pulkā Balašovā, pēc tam pārvietots uz 7. Bauskas latviešu strēlnieku pulku. Piedalījies Ziemassvētku kaujās. 1917. gadā kritis vācu gūstā, no kura vēlāk aizbēdzis.
Pēc aizbēgšanas 4 mēnešus pavadījis Sarkanajā armijā, 1919. gada jūnijā iestājies Latvijas armijā. Bijis rotas komandieris 7. Siguldas kājnieku pulkā. Piedalījies kaujās pie Liepājas, uz kurieni pārvietots kopā ar rotu, un Lejaskurzemes atbrīvošanā no bermontiešiem.
1919. gada novembrī viņš kopā ar rotu noturēja Liepājas Vidus fortu pret bermontiešu uzbrukumiem; apvienoja tur esošās karavīru grupas un atbrīvoja Vidus fortu, kur ieguva ložmetējus, šautenes u.c. trofejas. Saņēmis III šķiras Lāčplēša Kara ordeni. 1920. gada janvārī piedalījies Latgales atbrīvošanā, palicis frontē līdz miera noslēgšanai. No dienesta atvaļināts 1938. gada novembrī. Pēc tam bijis Līksnas pagasta padomes loceklis. Vadījis Daugavpils Mežciema labierīcības biedrību.
Otrā pasaules kara beigās izceļojis uz Ludvigsburgu Vācijā, kur arī aizvadījis atlikušo dzīvi. Miris 1960. gadā un apbedīts pilsētas vietējos kapos.
Ģipka
Ģipka, agrāk arī Ģibka un Ģibk(a)s ciems, ir vidējciems Latvijā, Talsu novada Rojas pagastā, Baltijas jūras Rīgas līča krastā, autoceļu P131 (Tukums—Ķesterciems—Mērsrags—Kolka) un V1368 (Dundaga—Ģipka) krustojumā.
No 1869. līdz 1893. gadam, kad to pārcēla uz Mazirbi, Ģipkā darbojās Dundagas jūrskola. Ciemā atrodas Ģipkas bāka un Ģipkas luterāņu baznīca.
Iedzīvotāju skaita izmaiņas
Esošajās robežās, pēc CSP un OSP datiem.
Krimas tatāru tautas medžliss
Krimas tatāru tautas medžliss (crh, uk) ir Krimas tatāru tautas kongresa izpildinstitūcija, kas pārstāv Krimas tatāru intereses starp kongresa sesijām. Dibināts. Kopš 2013. gada 28. oktobra medžlisa priekšsēdētājs ir Refats Čubarovs.
Medžliss ir dalīborganizācija Eiropas atmiņas un sirdsapziņas platformā.
Dibināšana
Krimas tatāru tautas medžliss tika dibināts 1991. gadā, lai darbotos kā Krimas tatāru pārstāvniecības institūcija, kas varētu paust Krimas tatāru intereses Ukrainas centrālajai valdībai, Krimas valdībai un starptautiskajām organizācijām. Medžliss ir pakļauts Krimas tatāru tautas kongresam. Medžlisa galvenais mērķis ir padomju varas veiktā genocīda seku likvidēšana attiecībā uz Krimas tatāriem (Krimas tatāru deportācija), Krimas tatāru tautas nacionālo un politisko tiesību atjaunošana. Krimas tatāru tautas medžliss sastāv no 33 locekļiem, ieskaitot medžlisa priekšsēdētāju. Simferopole bija noteikta kā medžlisa atrašanās vieta.
No Krimas tatāru tautas medžlisa dibināšanas 1991. gadā līdz 2013. gadam medžlisa priekšsēdētājs bija Mustafa Džemiļevs. 2013. gada oktobrī sestajā Krimas tatāru tautas kongresā par priekšsēdētājs kļuva Refats Čubarovs.
Pēc Krimas okupācijas
2016. gada 18. aprīlī Krimas Augstākā tiesa pasludināja Krimas tatāru tautas medžlisu par ekstrēmisku organizāciju, un aizliedza tās darbību. Šo aizliegumu nosodījušas starptautiskas organizācijas, tai skaitā, atcelt šo aizliegumu aicinājis Eiropas Padomes komisārs Nils Muižnieks.
Krievijas Augstākā tiesa apstiprināja aizliegumu 2016. gada 29. septembrī. Medžliss šo aizliegumu apstrīdēja Eiropas Cilvēktiesību tiesā.
Atbildot uz Amerikas Savienoto Valstu Valsts departamenta kritiku par Krimas tatāru tautas medžlisa aizliegšanu, Krimas Republikas vadītājs Sergejs Aksjonovs paziņoja, ka medžliss iesaistīts diversijas veikšanā, kura izraisīja enerģijas blokādi, bet vicepremjers Dmitrijs Polonskis apgalvoja, ka medžliss ir ASV Valsts departamenta marionešu organizācija.
Situācija uz 2016. gada decembra beigās bija attīstījusies tāda, ka deviņi no medžlisa locekļiem bija devušies trimdā uz Ukrainas kontinentālo daļu. Viens atradās ieslodzījumā, un vairāk nekā desmit bija apsūdzēti par krimināliem un administratīviem pārkāpumiem Krimā.
ANO Starptautiskā tiesa 2017. gada aprīlī pieņēma starprīkojumu pret Krievijas Federāciju, liekot atļaut Krimas tatāru tautas medžlisa darbību, un 2018. gada jūlijā atgādināja Krievijai par tās juridisko pienākumu.
Kubaņa (novads)
Kubaņa (uk, ady, ru) ir vēsturisks un ģeogrāfisks reģions Ziemeļkaukāzā, kas robežojas ar Kubaņas upes kreiso krastu un tās pietekām līdz pat Ustjlabinskas pilsētai.
Neoficiāli par Kubaņu dēvē arī Krasnodaras novadu.
Vēsture
Kopš viduslaikiem šī teritorija ir piederējusi Čerkesijai, Nogaju ordai un Krimas hanistei. 1783. gadā pēc Krimas hanistes likvidēšanas Kubaņa tika pievienota Krievijas Impērijai.
Pēc Zaporižjas Sečas likvidēšanas cariskā valdība izveidoja Melnās jūras kazaku armiju, kas apdzīvoja šo zemi. Saskaņā ar mūsdienu pētnieku aprēķiniem 1917. gadā Kubaņā dzīvoja aptuveni 2,5 miljoni mazkrievu (tagad ukraiņu), kas veidoja vairāk nekā 60 % no tās iedzīvotājiem.
No 1860. līdz 1918. gadam Kubaņas zemes tika administratīvi noformētas kā Kubaņas apgabals. No 19. gadsimta beigām reģionā aktīvi apmetās no dzimtbūšanas atbrīvotie zemnieki no visas Centrālās Krievijas, lai veiktu zemes apstrādi.
Pēc Oktobra revolūcijas boļševiki okupēja Jekaterinodaru. 1918. gada pavasarī pilsētu šturmēja ģenerāļa Korņilova Baltā armija. Tomēr uzbrukums tika atvairīts, un ģenerālis Korņilovs tika nogalināts.
1918. gada rudenī Jekaterinodara un viss Kubaņas apgabals nonāca Baltās armijas kontrolē. Izveidojās divvaldības sistēma: Kubaņas Rada pasludināja Kubaņas Tautas Republiku, vienu no daudzajiem valsts veidojumiem bijušās Krievijas Impērijas teritorijā, bet faktiski šī teritorija bija pakļauta Dienvidkrievijas valdniekam ģenerālim Deņikinam.
1920. gada sākumā Deņikins cieta sakāvi un neveiksmīgi evakuēja karaspēku no Novorosijskas ostas, ko pavadīja boļševiku uzbrukuma masveida slepkavības pret gūstekņiem un civiliedzīvotājiem. Tomēr jau 1920. gada vidū pēc ģenerāļa Vrangela pavēles no Krimas uz Kubaņu tika veikts uzbrukums, kas tomēr beidzās neveiksmīgi.
Smagākais periods Kubaņas vēsturē 20. gadsimta 20.—50. gados bija saistīts ar tādiem notikumiem kā kolektivizācija, bads un LTK. Tā rezultātā iedzīvotājus nomainīja iebraucēji no citiem Padomju Krievijas reģioniem.
1937. gada 13. septembrī tika izveidots Krasnodaras novads, kas aizņēma lielāko daļu Kubaņas.
Pašlaik teritorija, ko dēvē par Kubaņu, aptver šādus Krievijas Federācijas subjektus:
Iedzīvotāji
Kubaņas etniskais sastāvs saskaņā ar PSRS 1926. gada tautas skaitīšanas datiem:
Niko Elvedi
Niko Elvedi (dzimis ) ir Šveices futbolists, aizsargs, Šveices futbola izlases dalībnieks. Kopš 2015. gada spēlē Vācijas Bundeslīgas kluba Menhengladbahas "Borussia" sastāvā.
Plostu iela
Plostu iela var būt:
Laizāni (Pildas pagasts)
Laizāni ir ciems Pildas pagastā, Ludzas novadā. Atrodas 288 km attālumā no Rīgas.
Ciema apkārtnē atrodas Tjapšu ezers.
Aga (Klāņu-Būšnieku kanāla pieteka)
Aga ir Klāņu-Būšnieku kanāla kreisā krasta pieteka Ventspils novadā.
Iztece - uz ziemeļiem no Popes. Tek ziemeļrietumu virzienā. Ietek Klāņu-Būšnieku kanālā uz ziemeļiem no Ogsila.
Upi nešķērso valsts autoceļi. Upes krastos atrodas Ogsils.
Tamirs Nabati
Tamirs Nabati (he; dzimis Ness Cionā) ir Izraēlas starptautiskais lielmeistars šahā (2011).
Biogrāfija
No 2001. līdz 2010. gadam pārstāvējis Izraēlu Eiropas un pasaules junioru šaha čempionātos, kuros labāko panākumu guvis 2009. gadā Eiropas junioru šaha čempionātā U18 vecuma grupā, kad ieņēmis 4. vietu. .
2010. gadā uzvarējis Albenas (Bulgārija) starptautiskajā šaha festivālā. 2012. gadā bijis pirmais Belgradas starptautiskajā šaha turnīrā Belgrade Trophy, bet 2013. gadā uzvarējis starptautiskajā šaha turnīrā Kavala Open (Grieķija). 2013. gadā uzvarējis Izraēlas šaha čempionātā. 2015. gadā bijis piektais Eiropas individuālajā šaha čempionātā un ieguvis tiesības piedalīties Pasaules kausā šahā pēc izslēgšanas sistēmas, kurā 1. kārtā zaudējis Davidam Navaram. 2016. gadā atkārtoti uzvarējis Izraēlas šaha čempionātā. 2017. gada augustā izcīnījis 3. vietu "RTU Open" "A" turnīrā.
Pārstāvējis Izraēlas komandu lielākajos komandu šaha turnīros:
Par panākumiem turnīros FIDE 2010. gadā Nabati piešķīrusi starptautiskā meistara (IM), bet 2011. gadā - starptautiskā lielmeistara (GM) nosaukumu.
HK Gomel
HK Gomel (ХК Гомель) ir hokeja komanda, kas bāzēta Gomeļā, Baltkrievijā, un spēlē Baltkrievijas Ekstralīgā. Komanda dibināta 2000. gadā, 2003. gadā tā izcīnīja līgas čempiones titulu.
No 2010. līdz 2013. gadam trīs sezonas komandas sastāvā aizvadīja Atvars Tribuncovs, savukārt no 2013. līdz 2016. gadam komandas rindās spēlēja Edijs Brahmanis. 2004.—05. gada sezonā kluba sastāvā četras spēles aizvadīja Aleksandrs Kerčs, 2009.—10. gada sezonu Gomeļā aizvadīja Elvis Želubovskis, taču 2007.—08. gada sezonā komandā spēlēja uzreiz trīs Latvijas hokejisti — Viktors Bļinovs, Lauris Dārziņš un Sergejs Naumovs.
Guģenieku valks
Guģenieku valks (arī Varždūka, Vežupe, Vēždūkupe, Vēžupe, Zūrupe, lejtecē - Varžupe) ir Rindas kreisā krasta pieteka Ventspils novadā.
Tek austrumu virzienā. Ietek Rindā pie Guģemieku mājām, lejpus Spiņņiem.
Upi šķērso valsts autoceļš V1312 (Oliņi–Vēde).
Saldus iela (Jūrmala)
Saldus iela ir iela Jūrmalā, Lielupes apkaimē. Saldus iela sākas krustojumā ar Vienības prospektu un beidzas krustojumā ar Viestura ielu. Kopējais ielas garums ir 400 metri, tā ir klāta ar asfalta segumu. Saldus ielā satiksmes kustība norit vienā joslā.
Ielu savienojumi
Saldus iela ir savienota ar šādām ielām:
Dekalogs (filma)
"Dekalogs" (pl) ir 1989. gada Polijas daudzsēriju drāmas televīzijas filma, kuras režisors Kšištofs Keslovskis un kura scenārija autori ir Keslovskis un Kšištofs Peševičs. Filmai mūziku sarakstījis Zbigņevs Preisners. "Dekalogs" sastāv no 10 stundu garām filmām, katra no tām ir iedvesmota no kāda no desmit baušļiem. Katra filma ir par kādu tēlu, kurš saskaras ar vienu vai vairākām morālām vai ētiskām dilemmām, dzīvojot astoņdesmito gadu Polijā. Keslovskis piekto un sesto epizodi pārveidoja par garākām filmām ("Īsa filma par nogalināšanu" un "Īsa filma par mīlestību"), izmantojot to pašu aktieru sastāvu un nedaudz mainot sižetu.
"Dekalogs" ir viens no Keslovska novērtākajiem darbiem, kā arī viens no labākajiem dramatiskajiem darbiem, kas radīts priekš televīzijas. "Dekalogs" saņēma vairākas starptautiskas balvas. Filma pilnā apjomā tika izrādīta 46. Venēcijas kinofestivālā.
Gripsholmas pils
Gripsholmas pils ir 16. gadsimta pils Zviedrijā, Mēlarena ezera krastā, apmēram 60 kilometrus uz rietumiem no Stokholmas centra. No karaļa Gustava I laikiem 16. gadsimtā līdz 18. gadsimtam pils kalpoja kā viena no Zviedrijas karaļu rezidencēm. Kaut arī mūsdienās pils ir publiski pieejama un tajā atrodas Zviedrijas Nacionālā portretu galerija, pils vēl aizvien ir viena no Zviedrijas kroņa pilīm (kungliga slott i Sverige).
Pirmā pils šajā vietā uzcelta 14. gadsimta septiņdesmitajos gados. 1404. gadā tā kļuva par karalienes Margaritas īpašumu. 1472. gadā to iegādājās Stens Stūre Vecākais, kas 1498. gadā to piešķīra kartūziešu ordenim.
1526. gadā, Zviedrijas reformācijas gaitā, karalis Gustavs I pili ordenim konfiscēja un pilnībā pārbūvēja. Turpmākos gadus pils bieži bija galma rezidence. No 1563. līdz 1567. gadam karalis Eriks IV ieslodzījumā pilī turēja savu pusbrāli Juhanu III un viņa sievu Katrīnu. 1566. gadā pilī piedzima Sigismunds III. Pēc Erika IV gāšanas no troņa, lomas mainījās, un no 1571. līdz 1573. gadam pilī ieslodzījumā savukārt atradās Eriks IV. No 1571. līdz 1573. gadam pils bija karaļa Gustava II Ādolfa atraitnes Brandenburgas Marijas Eleonoras rezidence. No 1654. līdz 1715. gadam pilī bieži dzīvoja Kārļa X Gustava sieva Hedviga Eleonora. Pēc viņas nāves pils kādu laiku stāvēja tukša, vēlāk šeit ierīkoja cietumu.
1773. gadā karalis Gustavs III pili renovēja karalienes Sofijas Magdalēnas vajadzībām. No 1781. līdz 1792. gadam šeit darbojās Gustava III Franču teātris. Pēc 1809. gada apvērsuma pilī tika ieslodzīts karalis Gustavs IV Ādolfs ar ģimeni. Šeit viņš 29. martā atteicās no troņa. No 1822. gada pilī atrodas Zviedrijas Nacionālā portretu galerija. 19. gadsimta beigās notika pretrunīgi vērtēta restaurācija.
Timrots
Timrots var būt:
Utopia (Trevisa Skota albums)
Utopia ir amerikāņu repera Treviss Skota gaidāmais ceturtais studijas albums. Plānots, ka to izdos Cactus Jack Records un Epic Records 2023. gada jūlijā. Albums sekos viņa trešajam studijas albumam ASTROWORLD (2018).
Fons un ierakstīšana
Albuma nosaukums tika atklāts 2020. gada jūlija sākumā, kad Skots augšupielādēja Instagram ierakstu ar parakstu “Utopia”. Viņš vēl vairāk ķircināja titulu "Utopia" pateicības vēstulē ASTROWORLD otrajā gadadienā. Oktobrī Skots turpināja ķircināt albumu virknē tvītu.
Albuma ierakstīšana sākās 2019. gadā, kad Skots ierakstīšanas sesijas laikā sociālajos medijos publicēja atjauninājumus. 2021. gada intervijā ar i-D Skots teica, ka viņš ir strādājis ar jauniem cilvēkiem, vienlaikus cenšoties paplašināt savu skanējumu un repot jaunus ritmus, ko viņš nesen radījis.
Dziesmas
Cactus Jack for Dior Summer 2022 šova laikā tika iekļautas piecas jaunas dziesmas, tostarp: “In My Head” ar Swae Lee, kas noplūda 2019. gada augustā un tika ierakstīta 2018. gadā Astroworld sesiju laikā, “Lost Forever”, kurā piedalās James Blake un Vestsaids Gunns, 2 dziesmas bez nosaukuma un “Escape Plan”, kas tika izdots 2021. gada 5. novembrī kopā ar dziesmu “Mafia” ar J. Cole.
Izlaišana un veicināšana
2019. gada 4. oktobrī Skots laida klajā singlu "Highest In The Room", kuram tika pievienots Deivida Meijera režisēts mūzikas video. "Highest in the Room" debitēja 1. vietā ASV Billboard Hot 100, iezīmējot šo dziesmu Skota otro singlu topā kopš "Sicko Mode". Remikss ar spāņu dziedātāju Rozaliju un amerikāņu reperi Lil Baby, kas decembrī debitēja Skota kompilācijas albumā JackBoys. Dziesma iepriekš tika ķircināta vienā no Kailijas Dženeres Kylie Cosmetics reklāmām.
2020. gada 20. jūnijā citā Kylie Cosmetics reklāmā debitēja dziesmas bez nosaukuma fragments, ko fani radīja “Vision”. 20. jūlijā Skots priekšskatīja dziesmu ar Young Thug ar nosaukumu "White Tee" Chase B radio WAV Radio desmitajā sērijā. 25. septembrī "White Tee" tika izdots ar nosaukumu "Franchise", kurā piedalās Young Thug un M.I.A., kam tika pievienots paša Skota režisēts mūzikas video. "Franchise" debitēja 1. vietā ASV Billboard Hot 100. Nākamajā mēnesī Future tai remiksēja, izņemot M.I.A. pantu. Oktobrī Skots priekšskatīja dziesmu ar 21 Savage ar nosaukumu "Niagara Falls" un Braisonu Tileru ar nosaukumu "Blunt Talk" WAV Radio divpadsmitajā sērijā. "Niagara Falls" tika izdots 2 gadus vēlāk Metro Boomin 2. studijas albumā ar nosaukumu Heros & Villains. Tas debitēja ASV Billboard Hot 100 topa 27. vietā.
Aleksandrs Geniss
Aleksandrs Geniss (, dzimis ) ir Rīgā uzaudzis krievu/amerikāņu žurnālists, rakstnieks, literatūrkritiķis un radio personība.
Dzimis Rjazaņā, bet uzaudzis Rīgā, beidzis Latvijas Valsts universitāti. Kopā ar Pjotru Vailu strādāja avīzē "Sovetskaja molodjož". 1977. gadā emigrēja uz ASV, kur sadarbojās ar Sergeju Dovlatovu un Josifu Brodski. Vairāk nekā 20 gadus darbojas radio "Brīvība". Vairāku eseju grāmatu autors. Latviski izdota Aleksandra Genisa un Pjotra Vaila grāmata "60 gadi. Padomju cilvēka pasaule".
Ferdžāni Sāsi
Ferdžāni Sāsi (ar; dzimis ) ir Tunisijas futbolists, pussargs, Tunisijas futbola izlases dalībnieks. Kopš 2018. gada spēlē Saūda Arābijas profesionālās futbola līgas kluba Al-Nassr sastāvā.
Rēznas iela
Rēznas iela var būt:
Daugavpils iela (Rīga)
Vēsture
1845. gadā tā minēta ar nosaukumu Mazā Kurpnieku iela. 1859. gadā to Daugavpils pilsētas vārdā pārdēvēja par Dinaburgas ielu (Dünaburger Strasse, Дюнабургская улица), 1915. gadā par Dvinskas ielu, 1923. gadā par Daugavpils ielu.
Ielu savienojumi
Daugavpils iela krustojas ar šādām ielām:
Džovanni Trapatoni
Džovanni Trapatoni (it, dzimis ) ir Itālijas futbola treneris un bijušais futbolists, spēlēja aizsarga pozīcijā, bijis Itālijas futbola izlases dalībnieks.
Gandrīz visu savu spēlētāja karjeru Trapatoni pavadīja Itālijas klubā AC Milan, ar kuru viņš divas reizes uzvarēja Itālijas A sērijā un divas reizes izcīnīja Eiropas kausu. Pārstāvējis Itālijas futbola izlasi 17 mačos. Piedalījies 1962. gada FIFA Pasaules kausā Čīlē.
Trapatoni tiek uzskatīts par vienu no visu laiku labākajiem Serie A treneriem un par vienu no labākajiem treneriem Eiropā. Viņš ir viens no pieciem treneriem, kopā ar Karlo Ančeloti, Ernstu Hapelu, Žuzē Mouriņu un Tomislavu Iviču, kurš ir izcīnījis līgas titulu četrās dažādās Eiropas valstīs. Trapatoni ir uzvarējis kopumā 10 līgas titulus Itālijā, Vācijā, Portugālē un Austrijā. Kopā ar Vācijas treneri Udo Lateku, viņš ir vienīgais treneris, kurš ir uzvarējis visās trīs Eiropas lielākajās klubu sacensībās (Eiropas kausā, UEFA kausā un UEFA Kausu ieguvēju kausā), kā arī vienīgais, kurš to ir izdarījis ar vienu klubu (Juventus). Viņš ir arī vienīgais treneris, kurš ir uzvarējis visās oficiālajās kontinentālajās un pasaules klubu sacensībās (Eiropas kauss, UEFA kauss, UEFA Kausu ieguvēju kauss, UEFA Superkauss un Starpkontinentālais kauss). Vadījis Itālijas futbola izlasi 2002. gada FIFA Pasaules kausā un 2004. gada Eiropas čempionātā. Vadījis arī Īrijas futbola izlasi 2012. gada Eiropas čempionātā.
Spēlētāja karjera
Milan
Trenera karjera
Juventus
Inter
Bayern Munich
Benfica
Red Bull Salzburg
Individuālie sasniegumi
Aleksandrs Timrots
Heinrihs Johans Frīdrihs Timrots (, Krievijas valsts dienestā pazīstams kā Aleksandrs Timrots ; dzimis, miris ) bija Aizkraukles mācītāja ģimenē dzimis vācbaltiešu izcelsmes Krievijas armijas ģenerālleitnants.
Piedalījies Napoleona karos. Karadienestā no 1805. gada. Piedalījies daudzās kaujās. Karojis Austrumprūsijā (t. s. Preisišeilavas un Frīdlandes kaujā), cīņās pret Zviedriju Somijas teritorijā, 1812. gada karā (t. s. Borodinas kaujā). Pēc tam piedalījās kaujās Eiropā (t. s. Nāciju kaujā). No 1833. līdz 1836. gadam bija Izmailovas leibgvardes pulka komandieris.
Klepsidra
Klepsidra ir ūdens pulkstenis, kas sastāv no tvertnes, kurai augšpusē un apakšpusē ir nelielas atveres. Tvertne ir ar piestiprinātu kātu, lai vieglāk varētu iegremdēt ūdens baseinā. Izceļot to no ūdens baseina, augšējā atvere aizveras un neļauj ūdenim izlīt. Kad to atbrīvo, ūdens vienmērīgi sāk plūst pa apakšējo atveri. Klepsidrai bija daudzi pielietojumi, piemēram, ar to mērīja dažādu ēdienu pagatavošanas laiku, pulsu, runas garumu utt.
Heroes & Villains
Heroes & Villains ir amerikāņu ierakstu producenta Metro Boomin otrais studijas albums. Tas tika izdots ar Republic Records un Boominati starpniecību 2022. gada 2. decembrī. Albumā ir viesizrādes no Džona Legenda, Future, Chris Brown, Don Toliver, Travis Scott, 21 Savage, Young Nudy, Young Thug, The Weeknd, Mustafa, A$AP Rocky, Gunna un Takeoff. Ar ražošanu galvenokārt rūpējās pats Metro kopā ar TM88, DJ Moon, Peter Lee Johnson, Johan Lenox, Allen Ritter, David x Eli, Honorable C.N.O.T.E., Scriptplugg, Prince85, Oz, Nik D, D. Rich, DaHeala, Mans labākais draugs Džeikobs, Elkans, Saimons uz Mēness un Xz. Albums kalpo kā turpinājums Metro iepriekšējam albumam, Not All Heroes Wear Capes (2018), un kalpo kā otrais triloģijas projekts. Albuma luksusa izdevums ar nosaukumu Heroes & Villains (Heroes Version) tika izdots 2022. gada 5. decembrī, un tajā ir iekļautas visu standarta izdevuma dziesmu instrumentālās versijas.
Izlaišana un veicināšana
2021. gada 17. novembrī, Metro atklāja albuma nosaukumu, izmantojot vēstuli, kas rakstīta kopā ar dīdžeju Holiday par Not All Heroes Wear Capes trīs gadu jubileju, kas bija piecpadsmit dienas pirms tam. 2022. gada 16. septembrī, viņa 29. dzimšanas dienā, viņš sociālajos tīklos paziņoja par albumu kopā ar videoreklāmu, norādot, ka albums ir veltīts viņa mirušajai mātei. Toreiz albumu sākotnēji bija paredzēts izdot 4. novembrī. Tomēr 26. oktobrī Metro paziņoja, ka tas tiks atlikts par četrām nedēļām paraugu noformēšanas problēmu dēļ. Sākotnēji izcēlās fanu spekulācijas, ka tas ir saistīts ar faktu, ka Drake un 21 Savage izdeva savu sadarbības studijas albumu Her Loss tajā pašā dienā, kad Metro sākotnēji bija paredzēts izdot albumu, un vēlāk tika pierādīts, ka iemesls ir nepatiess. 22. novembrī Metro dalījās ar albuma vāka noformējumu un paziņoja, ka tam būs divas puses: "Heros" puse un "Villains". Vāka noformējums tapis, iedvesmojoties no Pink Floyd devītā studijas albuma Wish You Were Here (1975). Tieši pēc nedēļas Metro kopīgoja albuma īsfilmu, kuras režisors bija Gibsons Hazards un kurā piedalās viņš pats kopā ar Young Thug, Gunna, Morgan Freeman un Lakeith Stanfield. Astoņas dienas vēlāk viņš savā oficiālajā vietnē pa vienam kopīgoja dziesmas no dziesmu saraksta, kurās fani apmeklēja vietni un tviterī ievietoja tajā atrastos ierakstus un pārējo tajā esošo izpildītāju vārdus. Nākamajā dienā, kas bija dienu pirms tā iznākšanas, Metro izmantoja komiksu tēmu, kurā viņš pa vienam atklāja viesmāksliniekus un ķircināja dažus vārdus, ko viņi teica dziesmās, kurās viņi piedalījās, un dalījās ar pilnu dziesmu sarakstu. mājaslapā atklāt atbildes.
Annvalks
Annvalks (arī Anvalks) ir Rendas labā krasta pieteka Ventspils novadā.
Bunges Zeme
Bunges Zeme (ru, sah) ir Koteļnijas salas vidējā daļa, ko lielākoties veido smilšu līdzenums. Administratīvi ietilpst Krievijas Federācijas Sahas Republikas Bulunas ulusā. Zemes teritorija uz austrumiem no 140° meridiāna kopš 2018. gada 2. marta ietilpst valsts dabas liegumā «Jaunsibīrijas salas».
Annvalks
Tek dienvidu virzienā. Ietek Rendā (šajā posmā sauktu Zviede) augšpus Zviedu mājām. Upi nešķērso valsts autoceļi.
Bunges Zeme
Vēsture
Pirmie no eiropiešiem Koteļnijas salas galveno rietumu daļu 1773. gadā atklāja krievu rūpnieki Ivana Ļahova vadībā. 1805. gadā tirgoņa Sirovatska arteļa vadītājs Jakovs Saņņikovs austrumos no Koteļnijas atklāja jaunu cietzemi, kuru vēlāk nodēvēja par Fadejeva salu. Teritoriju starp Koteļniju un Fadejeva salu ilgi uzskatīja par aizsalušu jūras šaurumu, jo apsnigušo smilšu līdzenumu sākotnēji nevarēja atšķirt no jūras ledus klajuma. Tikai 1811. gadā, atkārtoti apsekojot Fadejeva salu, Saņņikovs atklāja, ka tā ziemeļos ir savienota ar šo smilšu līdzenumu un tas savukārt ar Koteļnijas salu. Teritorija starp Koteļniju un Fadejeva salu vēlāk tika nodēvēta par Bunges Zemi par godu Sagastiras ekspedīcijas ārstam, zoologam Aleksandram Bungem.
No 1953. līdz 1987. gadam Bunges Zemes dienvidos darbojās Zemļa Bunges polārstacija.
Ģeogrāfija
Pirms tam Jaunsibīrijas salas bija daļa no kontinenta, iekams pirms aptuveni 9000 gadiem jūras transgresijas rezultātā lielākā daļa sauszemes netika appludināta. Tikai pirms aptuveni 2000 gadiem jūras līmenis bija mūsdienu līmenī. Aptuveni 8.—9. gadsimtā jūras līmenis paaugstinājās par 6—7 m, appludinot lielāko daļu Bunges Zemes. Mūsdienu Bunges Zemes apveids izveidojies pirms ne vairāk kā 800 gadiem, kad atkal pazeminājās jūras līmenis.
Lielākā daļa Bunges Zemes teritorijas ir tuksnesim līdzīgs smilšu līdzenums ar ļoti vāji izteiktu reljefu. Augstākā vieta ir lēzenā Eksekubulguņņaha augstiene zemes ziemeļdaļā ar augstāko punktu 58 m vjl. Pārējā teritorijā virsmas augstums ir 3—7 m vjl. Krasti ļoti lēzeni un pie jūras līmeņa nelielām izmaiņām ievērojamas teritorijas applūst.
Lombardijas līga
Lombardijas līga (it) bija Ziemeļitālijas pilsētu alianse, kas tika izveidota 1167. gadā, gvelfu un gibelīnu kara sākumposmā, lai cīnītos pret Svētās Romas impērijas valdnieku centieniem nostiprināt savu varu Itālijas karalistē. Līga beidza pastāvēt līdz ar imperatora Frīdriha II nāvi 1250. gadā.
Pirmā Līga
Jau pirms Līgas izveidošanās pastāvēja Veronas līga, kurā 1164. gadā apvienojās Verona, Paduja, Vičenca un Venēcijas republika, kas pretojās imperatora Frīdriha I 1158. gadā pieņemtajam lēmumam personīgi iecelt pilsētu vadītājus. Milāna, kas arī bija pretojusies imperatoram, tika iekarota un nojaukta 1162. gadā. Lombardijas pilsētas atbalstīja Romas pāvests Aleksandrs III, kas arī cīnījās ar imperatoru par ietekmi Itālijā.
Līgu uz 20 gadiem oficiāli nodibināja 1167. gada 7. aprīlī bet 1. decembrī tai pievienojās arī Veronas līgas pilsētas. Līgu nodibināja Kremona, Mantuja, Bergamo, Milāna, Dženova, Lodi, Ferrāra, Boloņa, Modēna, Parma, Pjačenca un citas pilsētas. Līgā sākotnēji iesaistījās 16 pilsētas, taču to skaits gadu laikā regulāri mainījās. Lai arī līgas pilsētu mērķis nebija izcīnīt sev neatkarību, tās atklāti un bruņoti cīnījās pret imperatora varu.
Frīdrihs I tika sakauts 1176. gada 29. maija Lenjano kaujā. 1177. gadā Venēcijā tika parakstīts līgums par pamieru līdz 1183. gadam, kad Lombardijas līga un imperators noslēdza Konstancas miera līgumu, ar kuru pilsētas atzina imperatora virsvaru, taču saglabāja vietējās likumdošanas un pašpārvaldes tiesības.
Otrā Līga
1225. gada 30. jūlijā, imperators Frīdrihs II paziņoja, ka 1226. gada Lieldienās sasauks parlamentu, kurā pieņems pilsētu padevības apliecinājumus, kā arī plānos jaunu krusta karu. Ar pāvesta iesaistīšanos notika slepenas sarunas, kuru rezultātā 1126. gada 2. martā Milāna, Boloņa, Breša, Bergamo, Turīna, Vičenca, Paduja un Trevizo vienojās par Lombardijas līgas pagarināšanu uz 11 gadiem. Tas tiek uzskatīts par Otrās Lombardijas līgas izveidošanas datumu. Vēlāk līgai pievienojās vairākas citas Itālijas pilsētas.
Frīdriha II mēģinājumi nostiprināt savu varu Itālijas ziemeļos ar bruņotu spēku sākotnēji bija veiksmīgi un 1237. viņš gūst uzvaru Kortenovas kaujā. Taču tā kā imperators uzstāja uz Līgas pilsētu pilnīgu padošanos, tās turpināja pretestību, kurā tām palīdzēja pāvests Gregors IX, kurš 1239. pasludina Frīdrihu II izslēgtu no baznīcas. 1248. gada Parmas aplenkuma laikā Līgas spēki uzbruka imperatora kara nometnei, sagrābjot impērijas kasi, bet 1249. gadā atkal sakāva imperatora armiju. Līdz savai nāvei 1250. gadā Frīdrihs II vairs neveica uzbrukumus. Līdz ar viņa nāvi impērijā sākās cīņas par imperatora troni, un pilsētas savā neatkarībā jutās drošas, lai arī savstarpējie Gvelfu un Gibelīnu kari turpinājās.
Grodņas "Neman" (hokejs)
2006.—07. gada sezonā kluba sastāvā spēlēja Viktors Bļinovs un Vents Feldmanis, pāris spēles aizvadot arī Mārtiņam Raitumam un Valērijam Fiļimonovam. 2007.—08. gada sezonā Grodņā spēlēja Juris Štāls, taču 2011.—12. gada sezonā — Sergejs Pečura un Kaspars Saulietis. 2014.—15. gada sezonā uz pārbaudes laiku komandai pievienojies bija arī Aleksejs Širokovs, kurš kopā ar komandu izcīnīja Kontinentālo kausu.
Juris Rekšņa
Ģenerālis Juris Rekšņa (dzimis 1959. gada 11. aprīlī Rīgā ) ir latviešu ierēdnis un uzņēmējs. Bijis Valsts policijas priekšnieks un Iekšlietu ministrijas Valsts sekretārs. Pašlaik Valsts policijas priekšnieka konsultants un Tukuma lidostas operatora valdes priekšēdētājs.
Biogrāfija
Rekšņa dzimis Rīgā kalpotāju ģimenē. 1977. gadā absolvējis Rīgas 73. vidusskolu. Pēc skolas no 1977. gada novembra līdz 1979. gada decembrim dienējis PSRS bruņotajos spēkos. Laikposmā no 1980. līdz 1986. gadam neklātienē ieguvis augstāko juridisko izglītību Latvijas Universitātes Juridiskajā fakultātē.
1991. gada augustā Juris Rekšņa vadīja specrotu, kurā darbojās vairāki desmiti Latvijas neatkarības ideju aizstāvoši Rīgas garnizona miliči. Puča laikā specrota aizstāvēja Augstāko padomi.
1999. gadā kļuva par Valsts policijas priekšnieku, savukārt no 2003. gada līdz 2005. gadam ieņēma Iekšlietu ministrijas Valsts sekretāra amatu. Kopš 2006. gada Rekšņa bijis Latvijas Neatkarīgās televīzijas ziņu raidījumu konsultants juridiskajos jautājumos un Valsts policijas priekšnieka konsultants.
2017. gada martā kļuvis par Tukuma lidostas operatora SIA «Sky port» valdes priekšsēdētāju.
Apbalvojumi
Karjeras laikā Iekšlietu ministrijā saņēmis kopumā 56 apbalvojumus, tajā skaitā Lietuvas un Igaunijas policiju apbalvojumus.
Some Hearts
Some Hearts ir amerikāņu kantrīdziedātājas Kerijas Andervudas debijas studijas albums. Apvienotajā Karalistē tas tika izdots, nākamajā dienā arī ASV un vairākās citās valstīs. Kā papildu dziesma albuma Ziemeļamerikas izdevuma versijā ir iekļauta šova "Amerikāņu elks" uzvaras dziesma Inside Your Heaven.
Pēc RIAA sistēmas albums ticis sertificēts ar septiņkāršo platīna disku ASV. 2006. gada decembrī Billboard Music Awards ceremonijā tas tika atzīts par gada labāko albumu visos žanros, 2010. gada Billboard Music Awards ceremonijā tas tika atzīts par dekādes labāko kantrīalbumu. Tas ir visvairāk pārdotais debijas studijas albums ASV starp kantrīdziedātajām un šova "Amerikāņu elks" dalībniekiem. Some Hearts tika izdoti pieci singli: Jesus, Take the Wheel, Some Hearts, Don't Forget to Remember Me, Before He Cheats un Wasted. 2009. gadā RIAA to iekļāva 100 visu laiku vislabāk pārdotāko albumu sarakstā. Saskaņā ar 2013. gada februāra datiem, ASV Some Hearts ticis pārdots 7,295 miljonos kopiju.
Saules iela (Jūrmala)
Saules iela ir iela Jūrmalā, Dzintaru apkaimē. Saules iela sākas krustojumā ar Brīvības prospektu un beidzas krustojumā ar Ķemeru ielu. Kopējais ielas garums ir 650 metri, tā ir klāta ar asfalta segumu. Saules ielā satiksmes kustība norit vienā joslā.
Audīle
Audīle, arī Audule, Audulīte, ir Pededzes labā krasta pieteka Gulbenes novadā. Sākas no grāvju sistēmas Lielā Mārku purva ziemeļu malā Adzeles pacēlumā Daukstu pagasta vidusdaļā. Augštece savienota ar Ušura ezeru dienvidrietumos, uz to noplūst daļa purva ūdeņu. Upe plūst sākotnēji ziemeļaustrumu virzienā, līkumota, kritums ap 1,3 m/km. Ziemeļos no Daukstēm pagriežas dienvidaustrumu virzienā, noplūst Lubāna līdzenumā, kritums samazinās līdz 0,6 m /km. Upes gultne visā garumā regulēta, vietām iztaisnota. Tek pa pārpurvotiem mežiem un pļavām. Lielākās pietekas ir Knerša (10 km, kreisā) un Grūžupīte (labā). Lejtecē tek pa Lubāna mitrāja dabas lieguma teritoriju.
Saules iela (Jūrmala)
Ielu savienojumi
Saules iela ir savienota ar šādām ielām:
Frankfurtes Hānas lidosta
Frankfurtes Hānas lidosta (de) ir zemo cenu aviokompāniju un kravas pārvadājumu lidosta Vācijā, Reinzemes-Pfalcas federālajā zemē. Izvietojusies Vācijas rietumu daļā, ierīkota bijušās ASV karabāzes vietā. Lidosta nosaukta pēc Frankfurtes pie Mainas pilsētas, lai arī atrodas 120 km no tās. Viena no Ryanair bāzes lidostām. Lidostai ir viens skrejceļš un divi pasažieru un viens kravas terminālis.
Vēsture
1951. gadā Francijas okupācijas spēki izbūvēja aviobāzi, kas 1952. gada septembrī pārgāja ASV karaspēka pārziņā. Hānas aviobāze ilgus gadus bija viena no galvenajām Aukstā kara rietumu sabiedroto atbalsta bāzēm, kur bāzējās iznīcinātāji. Aukstā kara beigās bāzi uzturēja ap 13 000 militārpersonu un civilo līgumdarbinieku.
1993. gadā aviācijas bāzi pārņēma civilā administrācija, kas nolēma reorganizēt to par civilo zemo cenu kompāniju lidostu. Sākotnēji lidostas nosaukums bija Reinas-Mozeles lidosta (de), bet, līdz ar Ryanair ienākšanu 1999. gadā, tā tika pārdēvēta tagadējā vārdā. Pirmsākumos viens no lielākajiem investoriem un lidostas operators bija Frankfurtes pie Mainas lidostas operators Fraport, bet 2009. gadā tas pārdeva savu daļu federālajai zemei.
2009. gadā no Hānas lidostas tika pārvesta visu laiku smagākā viengabala krava — ar An 225 Mriya uz Armēniju tika transportēts 189,98 tonnas smags ģenerators gāzes elektrostacijai.
Polijas aviolīnijas LOT
Polijas aviolīnijas LOT (Polskie Linie Lotnicze LOT S.A, LOT Polish Airlines ir Polijas nacionālā aviosabiedrība. Dibināta 1928. gadā, LOT ir viena no vecākajām aviosabiedrībām pasaulē. Tās galvenā bāze ir Šopēna lidosta Varšavā, bet lidojumu tīkls savieno Poliju ar galamērķiem Eiropā, Amerikā un Āzijā. LOT lido arī uz Rīgu, kurp pirmo reizi sāka lidot jau 1932. gadā.
Magdeburgas puslodes
Magdeburgas puslodes bija eksperiments, kurā Oto Gerike nodemonstrēja gaisa spiedienu un vakuuma iegūšanas iespējamību. Tas notika 1654. gadā Rēgensburgas reihstāgā, kur viņš publiski veica šo eksperimentu. Viņš hermētiski savienoja divas dzelzs puslodes un ar paša izgudrotu sūkni izsūknēja no tām gandrīz visu gaisu. Pēc tam Gerike nodemonstrēja, kā sešpadsmit zirgi (pa 8 katrā pusē) mēģināja atraut puslodes vienu no otras, taču to nespēja. Kad Gerike caur krānu ielaida lodē atpakaļ gaisu, puslodes atdalījās pašas no sevis.
Pirms šī eksperimenta daudzi zinātnieki uzskatīja, ka bezgaisa telpas pastāvēšana nav iespējama.
Växjö Lakers
Växjö Lakers ir hokeja komanda, kas bāzēta Vekšē, Zviedrijā, un spēlē Zviedrijas hokeja līgā. Klubs dibināts 1997. gadā.
Zviedrijas hokeja līgā "Lakers" spēlē kopš 2011. gada. 2015. un 2018. gadā komanda izcīnījusi Zviedrijas čempionu titulu.
Līgas apbalvojumi
Komandas spēlētāji, kas saņēmuši līgas apbalvojumus.
Ziemeļu kapsēta (Liepāja)
Ziemeļu kapsēta, kādreiz zināmi arī kā Eļļas kapi ir kapsēta Liepājā, Oskara Kalpaka ielā. Tās platība ir 4,56 ha.
Radusies 19. gadsimta sākumā, un ir zināms, ka tur 1813. gadā ir apbedīti Napoleona armijā bijušie vācu karavīri. Kapi bija Oskara Kalpaka pirmā atdusas vieta līdz 1919. gada septembrim, kad viņš tika pārapbedīts dzimtas kapos Meirānu Visagalā. 1939. gada 6. martā atklāta Kalpaka piemiņas vieta. Padomju varas gados tā tika nopostīta, bet Atmodas laikā piemiņas vieta atjaunota. Pavisam kapos dažādās vietās apglabāti 163 Brīvības cīņās kritušie, aptuveni 200 Pirmajā pasaules karā vācu gūstā mirušie Krievijas kareivji un gandrīz 500 vācu karavīri. Šeit atdusas Ainažu un Liepājas jūrskolas direktors kapteinis Kristians Dāls (1839—1904) un viņa dēls Alfrēds Dāls, kurš vadīja jūrskolu pēc tēva nāves.
Džefs Kinijs
Džefs Kinijs (en; dzimis Fortvašingtonā) ir amerikāņu rakstnieks un karikatūrists. Kinijs visplašāk pazīstams ar savu bērnu romānu "Grega dienasgrāmata" un tam sekojošo grāmatu sēriju. Tāpat Kinijs ir izveidojis bērnu interneta mājaslapu Poptropica.
2009. gadā žurnāls "TIME" nosauca Kiniju par vienu no 100 ietekmīgākajiem pasaules cilvēkiem.